મજાની વાત તો એ છે કે એક પોલીસ અધિકારીએ જ કબૂલ્યું હતું કે બ્રાઝિલમાં સુરક્ષા જેવી કોઈ ચીજ છે જ નહીં. હવે આ પરિસ્થિતિમાં ત્યાં ઓલિમ્પિક્સ જેવી મેગા ઇવેન્ટનું આયોજન થઈ રહ્યું છે, પરંતુ ગેઇમ્સના આયોજકો અને ઇન્ટરનેશનલ ઓલિમ્પિક કમિટી રિયો ગેઇમ્સ અંગે આતુર છે. તેમનું કહેવું છે કે કોઈ પણ મોટી ઇવેન્ટ અગાઉ આવા વિરોધ તો ચાલતા જ રહેવાના. જોઇએ આગળ શું થાય છે પણ સાથે સાથે એક સાચા રમતપ્રેમી તરીકે આશા પણ રાખીએ કે આગામી એક મહિનામાં પરિસ્થિતિ બદલાશે.